คือเราเพิ่งมีเพศสัมพันธ์แบบป้องกันโดยใช้ถุงยางตั้งแต่ต้นจนจบและเอาออกเลย ไม่มีการแช่ค้าง(แฟนบอกว่าหลั่งนอก+ถุงยางไม่ชำรุด)เมื่อวันที่ 23 มิถุนายนนี้ แต่มีความกังวลเพราะปลายเดือนพฤษภาคมเรามีเพศสัมพันธ์แบบไม่ป้องกันเป็น ครั้งแรก ในการเสี่ยงครั้งแรกนั้นเราทานยาคุมฉุกเฉินและหลังจากนั้นหนึ่งอาทิตย์ มีประจำเดือนมา 3-4 วัน แบบนี้ถือว่าความเสี่ยงครั้งแรกเราไม่ตั้งครรภ์แล้วใช่มั้ย ความกังวลก็คือหลังจากที่ประจำเดือนมาเพราะผลข้างเคียงของยาในครั้งนั้นก็ยัง ไม่มีประจำเดือนมาอีกเลยค่ะ มีแต่ตกขาวหลังจากวันที่มีเพศสัมพันธ์ครั้งที่สองที่ มาทุกวัน มีลักษณะสีขาวไม่เหนียว และเคยมีอาการปวดท้องน้อยกับหลังส่วนล่าง ไปถึงรูทวารด้วยค่ะ แต่ไม่ได้มีอาการนี้ทุกวัน จนตอนนี้ประจำเดือนก็ยังไม่มาเลย เรามีโอกาสตั้งครรภ์หรือไม่คะ หรือเป็นอาการก่อนประจำเดือนจะมา เครียดค่ะ
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ถ้าประจำเดือนมาแล้วเป็นสัญญาณว่าน่าจะไม่มีการตั้งครรภ์ค่ะแต่หลังจากนั้นหากมีเพศสัมพันธ์ไม่ได้ป้องกันระหว่างรอบเดือนอีกก็มีโอกาสตั้งครรภ์ได้ค่ะ แนะนำซื้อชุดตรวจการตั้งครรภ์มาตรวจเองเบื้องต้น ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไปตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า สังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์